Diari Oficial de la Generalitat Valenciana


Sumari del DOGV 10822, del 18-12-2024 (2024/13837)

RESOLUCIÓ de 5 de desembre de 2024, per la qual es proveïxen, pel sistema de lliure designació, els llocs de treball de Labora, Servici Valencià d’Ocupació i Formació anunciats per la convocatòria 147/2024, de 25 de setembre de 2024.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10013

Data del DOGV
:   18-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/13571

CVE
:   FPPO-X-3739-42808

Data del document
:   05-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Vista la Resolució de 25 de setembre de 2024, de la Direcció General de Funció Pública, per la qual es convoca la provisió, pel sistema de lliure designació, dels llocs de treball de naturalesa funcionarial 6353, 28583, 28051 i 31184, adscrits a Labora, Servici Valencià d’Ocupació i Formació, convocatòria 147/2024 (DOGV 9956, 14.10.2024).

Vistos els informes preceptius i vinculants emesos en data 6 de novembre de 2024 per la Direcció General de Funció Pública, relatius al compliment dels requisits de participació per part de les persones sol·licitants interessades, per a la provisió corresponent, en esta convocatòria.

Vist l’informe favorable emés per l’òrgan competent en relació amb la provisió dels llocs número 6353, 28019, 28766 i 31217, es considera que les persones seleccionades complixen els requisits exigits en la convocatòria, i, tenint en compte els mèrits al·legats i acreditats, atenent la seua experiència professional, la seua formació i el coneixement de l’estructura, organització i funcions de Labora, Servici Valencià d’Ocupació i Formació, es consideren les idònies per a ocupar el lloc al qual opten amb caràcter definitiu.

Vist l’informe fiscal de conformitat de la Intervenció delegada en esta conselleria.

De conformitat amb el que es disposa en les bases quarta i quinta de la resolució per la qual es convoca la provisió dels llocs pel sistema de lliure designació, així com en els articles 110 i 115 de la Llei 4/2021, de 16 d’abril, de la funció pública valenciana, i en els articles 58 i següents del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i en virtut de l’article 83 del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, i de l’article 4 del Decret 166/2024, de 12 de novembre, del Consell, d’aprovació del Reglament orgànic i funcional de la Conselleria d’Educació, Cultura, Universitats i Ocupació (DOGV 9983, 14.11.2024),

RESOLC

*Primer*

Nomenar Maria Luisa Aguilar Garrido, funcionària de carrera del subgrup C2, amb NRP \*\*\*6076\*\*\*, com a cap secretaria director/a general, lloc de treball número 6353, subgrup C1/C2, complement de destinació nivell 16 i complement específic E032, sector general, adscrit a la Direcció General de Labora, Servici Valencià d’Ocupació i Formació.

Nomenar Javier Martínez Montolio, funcionari de carrera del subgrup A1, amb NRP \*\*\*0703\*\*\*, com cap del Servici de Centres i Intermediació Laboral, lloc de treball número 28726, grup A1, complement de destinació nivell 28 i complement específic E050, sector general, adscrit a la Direcció General de Planificació i Servicis de Labora, Servici Valencià d’Ocupació i Formació.

Nomenar Eugenio Rodríguez Nieto, funcionari de carrera del subgrup A1, amb NRP \*\*\*2701\*\*\*, com a subdirector general d’Estratègia i Modernització, lloc de treball número 28517, grup A1, complement de destinació nivell 30 i complement específic E050, sector indistint (G/E), obert a altres administracions públiques, adscrit a la Direcció General de Planificació i Servicis de Labora, Servici Valencià d’Ocupació i Formació.

Nomenar Francisco Ramón Reyes Adrián, funcionari de carrera del subgrup A1, amb NRP \*\*\*4158\*\*\*, com a cap del Servici d’Arquitectura i Infraestructures, lloc de treball número 31181, grup A1, complement de destinació nivell 28 i complement específic E050, sector especial, obert a altres administracions públiques, adscrit a la Direcció General de Planificació i Servicis de Labora, Servici Valencià d’Ocupació i Formació, el qual no s’integrarà en l’Administració de la Generalitat, de conformitat amb el que disposa l’article 34 de la Llei 4/2021, de 16 d’abril, de la funció pública valenciana.

*Segon*

El cessament en els actuals llocs de treball del personal nomenat es produirà d’ofici el 31 de desembre de 2024. La presa de possessió en les noves destinacions tindrà efectes de l’1 de gener de 2025.

La publicació de la present resolució produirà els efectes de la notificació a les persones interessades, d’acord amb el que es disposa en l’article 45.1.b) de la Llei 39/2015, d’1 d’octubre, del procediment administratiu comú de les administracions públiques.

Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que va dictar l’acte objecte de recurs, en el termini d’un mes comptat des de l’endemà de publicar-se, o un recurs contenciós administratiu davant del jutjat contenciós administratiu de València, o davant del jutjat contenciós administratiu de la circumscripció on tinga la persona demandant el seu domicili, en el termini de dos mesos a comptar de l’endemà de publicar-se. Tot això, de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s’utilitze qualsevol altra via que es considere oportuna per a la defensa dels seus interessos.

  

València, 5 de desembre de 2024

José Antonio Rovira Jover

Conseller d'Educació, Cultura, Universitats i Ocupació